Foilsiú iarratais ar fhormheas a dhéanamh ar leasú Aontais ar shonraíocht táirge maidir le hainm in earnáil an fhíona de bhun Airteagal 97(4) de Rialachán (AE) Uimh. 1308/2013 ó Pharlaimint na hEorpa agus ón gComhairle.

(2022/C 369/06)

Leis an bhfoilsiú seo tugtar an ceart chun cur i gcoinne an iarratais de bhun Airteagal 98 de Rialachán (AE) Uimh. 1308/2013 ó Pharlaimint na hEorpa agus ón gComhairle (1) laistigh de 3 mhí ó dháta foilsithe an iarratais sin.

IARRATAS AR LEASÚ AONTAIS AR AN tSONRAÍOCHT TÁIRGE

‘Almansa’

PDO-ES-A0044-AM05

Dáta an iarratais: 11.5.2022

1. Iarratasóir agus leas dlisteanach

Agrupación de Productores de Vino con D.O. Almansa [Eagraíocht táirgeoirí le haghaidh fíonta ag a bhfuil an sonrúchán tionscnaimh ‘Almansa’]

Áirítear leis na hoibreoirí uile a tháirgeann fíon a chumhdaítear le STFC agus a tháirgeann fíonchaora chun na críche sin.

2. Ceannteideal sa tsonraíocht táirge dá ndéanann na leasuithe difear

☐ Ainm an táirge

☐ Catagóir an táirge fíniúna

☐ Nasc

☒ Srianta margaíochta

3. Tuairisc ar an leasú agus na cúiseanna leis an leasú

Cuireadh isteach mír nua maidir leis an bpacáistiú, ina dtugtar le fios gur cheart buidéalú a dhéanamh sa limistéar críochaithe.

Baineann an leasú seo le pointe 8 den tsonraíocht táirge agus le pointe 9 den doiciméad aonair.

Meastar go dtagann an leasú seo faoi na cineálacha leasuithe Aontais dá bhforáiltear in Airteagal 14(1) de Rialachán (AE) 2019/33.

CÚISEANNA:

I gcomhréir le hAirteagal 4 de Rialachán Tarmligthe (AE) 2019/33 ón gCoimisiún, is é is cúis leis an gceanglas sin a áireamh cáilíocht agus clú fhíonta STFC ‘Almansa’ a chosaint, a dtionscnamh a ráthú agus a saintréithe agus a gcáilíochtaí ar leith, atá nasctha leis an limistéar tionscnaimh, a áirithiú.

Ní thagann deireadh le táirgeadh fíonta ag a bhfuil an sonrúchán tionscnaimh leis an bpróiseas faoina n-athraítear úrfhíon go fíon trí choipeadh alcólach agus trí phróisis fhorlíontacha eile, ach cuirtear deireadh leis an bpacáistiú. Ní mór an chéim seo a mheas mar an chéim deiridh i dtáirgeadh na bhfíonta sin, ós rud é go mbaineann sé le cleachtais fhíoneolaíocha eile agus féadfaidh na cleachtais sin difear a dhéanamh do na saintréithe speisialta, eadhon: scagadh, cobhsú agus cineálacha éagsúla beart ceartaitheach.

Leis an oibleagáid sin, seachnaítear na rioscaí a d’fhéadfadh a bheith i gceist leis na fíonta a iompar lasmuigh den limistéar ina dtáirgtear iad, lena n-áirítear: ocsaídiú agus strus teirmeach mar gheall ar theochtaí arda nó ísle agus meath an táirge, rud a dhéanfadh dochar dá thréithe fisiciceimiceacha (aigéadacht, polaifeanóil agus datháin) agus orgánaileipteacha (dath, dea-bholadh, blas) agus dá chobhsaíocht. Laghdaítear freisin an riosca a bhaineann le héilliú miocróbach (trí bhaictéir, víris, fungais, múscáin nó giostaí).

Téann an ceanglas sin chun tairbhe na n-oibreoirí, atá ar an eolas faoi na rioscaí agus atá freagrach as cáilíocht STFC a chaomhnú, agus tugtar ráthaíochtaí leis do thomhaltóirí maidir le tionscnamh agus cáilíocht na bhfíonta agus maidir lena gcomhlíontacht leis an tsonraíocht táirge.

DOICIMÉAD AONAIR

1. Ainmneacha nua

Almansa

2. Cineál an táisc gheografaigh

STFC – Sonrúchán Tionscnaimh faoi Chosaint

3. Catagóirí táirgí fíniúna

1. Fíon

5. Fíon súilíneach ar ardchaighdeán

4. Tuairisc ar na fíonta

1. Fíon geala tirime agus fíonta rosé

TUAIRISC THÉACSÚIL ACHOMAIR

Is fíonta éadroma iad na fíonta geala, ina bhfuil neart alcóil meánach, agus ó bhuí níos éadroime go buí níos órga an dath a bhíonn orthu. Bíonn an torthúlacht i dtreis iontu, ach is féidir bolaithe adhmadúla tóstáilte a bheith sa bhreis air sin freisin. Aigéadacht mhaith, blas úr agus ar bhlas na gcaor. D’fhéadfadh blas éadrom adhmadúil tóstáilte teacht chun cinn.

Bíonn dath bándearg dorcha go dath sú craobh nó dath an bhradáin ar na fíonta rosé. Bíonn siad úr éadrom agus bíonn aigéadacht mheánach iontu. Sa bhéal, bíonn blas bríomhar orthu agus iad ar bhlas na gcaor.

* Tá an neart alcóil iomlán uasta laistigh de na teorainneacha dlíthiúla a shocraítear le reachtaíocht ábhartha an Aontais.

Saintréithe anailíseacha ginearálta Neart alcóil iomlán uasta (% de réir toirte) Neart alcóil iomlán íosta (% de réir toirte) 11.5 Aigéadacht iomlán íosta 4 ghram in aghaidh an lítir, arna shloinneadh mar aigéad tartarach Aigéadacht luaineach uasta (milleachoibhéis in aghaidh an lítir) 10 Dé-ocsaíd sulfair iomlán uasta (milleachoibhéis in aghaidh an lítir) 180

2. Fíonta geala, rosé agus dearga leath-thirime, fíonta geala, rosé agus dearga leath-mhilse agus fíonta geala, rosé agus dearga milse

TUAIRISC THÉACSÚIL ACHOMAIR

An chuma agus an blas atá ar na fíonta sin is cosúil iad leis na fíonta tirime a tháirgtear ón gcineál céanna.

Tá cothromaíocht sa bhlas a bhíonn orthu i dtéarmaí neart alcóil, aigéadachta agus cion siúcra iarmharaigh.

* Tá an neart alcóil iomlán uasta laistigh de na teorainneacha dlíthiúla a shocraítear le reachtaíocht ábhartha an Aontais.

* Iomlán uasta dé-ocsaíde sulfair: 180 mg/l más mó ná 5 g/l an cion siúcra iomlán arna shloinneadh mar fhruchtós móide glúcós, agus an teorainn a leagtar síos sa reachtaíocht más lú ná 5 g/l an cion siúcra iomlán arna shloinneadh mar fhruchtós móide glúcós.

Saintréithe anailíseacha ginearálta Neart alcóil iomlán uasta (% de réir toirte) Neart alcóil iomlán íosta (% de réir toirte) 9 Aigéadacht iomlán íosta 3 ghram in aghaidh an lítir, arna shloinneadh mar aigéad tartarach Aigéadacht luaineach uasta (milleachoibhéis in aghaidh an lítir) 16.7 Dé-ocsaíd sulfair iomlán uasta (milleachoibhéis in aghaidh an lítir)

3. Fíon dearg tirim

TUAIRISC THÉACSÚIL ACHOMAIR

D’fhéadfadh déine datha mheánach go hard-déine datha a bheith ar na fíonta seo, agus imir orthu ó imir dhearg go vialait, corcra, gairnéad, caordhearg, rúibíneach, agus d’fhéadfadh dath donnrua a bheith orthu freisin.

Ó dhéine mheánach go hard-déine agus bolaithe úra orthu, agus d’fhéadfadh bolaithe adhmadúla tóstáilte a bheith orthu freisin.

Idir mheándéine go hard-déine iontu, dea-chothromaíocht iontu agus iad dea-struchtúrtha, d’fhéadfadh blas saintréitheach a bheith ar na fíonta sin, eadhon blas adhmadúil a bhfuil blas beag tóstáilte air.

* Tá an neart alcóil iomlán uasta laistigh de na teorainneacha dlíthiúla a shocraítear le reachtaíocht ábhartha an Aontais.

Saintréithe anailíseacha ginearálta Neart alcóil iomlán uasta (% de réir toirte) Neart alcóil iomlán íosta (% de réir toirte) 12 Aigéadacht iomlán íosta 4 ghram in aghaidh an lítir, arna shloinneadh mar aigéad tartarach Aigéadacht luaineach uasta (milleachoibhéis in aghaidh an lítir) 11.7 Dé-ocsaíd sulfair iomlán uasta (milleachoibhéis in aghaidh an lítir) 150

4. Fíon súilíneach ar ardchaighdeán

TUAIRISC THÉACSÚIL ACHOMAIR

Boilgeoga fíneálta a mhaireann i bhfad, agus bíonn ó imir éadrom go himir órga lonrach ar na fíonta geala, agus bíonn imir bhándearg go himir ar dhath na tíle ar na fíonta rosé. Bolaithe glana torthúla a bhíonn orthu. Tá bolaithe an-láidir ar fhíonta ‘Reserva’. Cothromaíocht leo sa bhéal, agus struchtúr acu a thugann blas taitneamhach dóibh.

* Tá an neart alcóil iomlán uasta laistigh de na teorainneacha dlíthiúla a shocraítear le reachtaíocht ábhartha an Aontais.

Saintréithe anailíseacha ginearálta Neart alcóil iomlán uasta (% de réir toirte) Neart alcóil iomlán íosta (% de réir toirte) 10 Aigéadacht iomlán íosta 3.5 ghram in aghaidh an lítir, arna shloinneadh mar aigéad tartarach Aigéadacht luaineach uasta (milleachoibhéis in aghaidh an lítir) 13.3 Dé-ocsaíd sulfair iomlán uasta (milleachoibhéis in aghaidh an lítir) 185

5. Cleachtais fíonóireachta

5.1. Cleachtais fhíoneolaíocha shonracha

Nuair a bhíonn an t-úrfhíon nó an fíon á eastóscadh agus é á dheighilt ón marc torthaí, ní mór an brú ceart a chur chun a áirithiú nach mó an táirgeacht ná 74 lítear fíona in aghaidh an 100 cileagram d’fhíonchaora dearga agus 70 lítear fíona in aghaidh an 100 cileagram d’fhíonchaora bána.

Maidir le táirgeadh fíonta dearga, is é 48 n-uair an chloig an tréimhse mhaothúcháin íosta.

Ní cheadaítear cineálacha fíonta geala agus fíonta dearga a mheascadh.

Na coimeádáin adhmaid a úsáidtear sna próisis aosaithe, ní mór iad a bheith déanta as dair agus ní mór toilleadh a bheith iontu a chomhlíonann na teorainneacha toirte a leagtar síos leis an reachtaíocht atá i bhfeidhm maidir le húsáid téarmaí traidisiúnta áirithe.

Aosú i bairillí.

5.2. Uastáirgeacht

Cineálacha fíonta geala cuachthreoraithe

7 860 cileagram fíonchaor in aghaidh an heicteáir

55 heictilítear in aghaidh an heicteáir

Cineálacha fíonta dearga cuachthreoraithe

6 430 cileagram fíonchaor in aghaidh an heicteáir

47,58 heictilítear in aghaidh an heicteáir

Fíonta geala treilíse

11 430 cileagram fíonchaor in aghaidh an heicteáir

80 heictilítear in aghaidh an heicteáir

Fíonta dearga treilíse

10 000 cileagram fíonchaor in aghaidh an heicteáir

74 heictilítear in aghaidh an heicteáir

6. Limistéar geografach críochaithe

Áirítear sa limistéar na dáileachtaí agus na fodháileachtaí atá lonnaithe sna bardais seo a leanas:

— Almansa

— Alpera

— Bonete

— Corral Rubio

— Higueruela

— Hoya Gonzalo

— Pétrola

— Chinchilla: an limistéar a theorannaítear le bóthar seirbhíse AB-402 (bóthar atá ag dul ó Horna go Venta de Alhama) agus atá ar theorainn bhardais Pétrola agus Corral Rubio ar thaobh amháin agus atá ar theorainn bhardais Bonete, Higueruela agus Hoya Gonzalo ar an taobh eile.

7. Cineál/cineálacha fíniúna

GARNACHA TINTORERA

MONASTRELL

VERDEJO

8. Tuairisc ar na naisc

8.1. Fíon

Tá limistéar táirgthe an tsonrúcháin tionscnaimh ‘Almansa’ lonnaithe i gcrios idirthurais aeráide. Tá na fíonghoirt lonnaithe ar ísealchríocha, áit a bhfuil ithreacha tréscaoilteacha ann atá saibhir in aolchloch agus atá ar bheagán cothaitheach. Tá an mheánfhrasaíocht íseal, eadhon 250 mm/bliain. A bhuí leis an easpa báistí, le tréscaoilteacht na hithreach agus leis an táirgeacht íseal, is féidir fíonta, a bhfuil boladh láidir agus dath gléineach orthu, a tháirgeadh.

8.2. Fíon súilíneach ar ardchaighdeán

Leis na teochtaí foircneacha agus leis an ithir ar mhórán aolchloiche, is féidir na cineálacha údaraithe a shaothrú, ar cineálacha iad a thugann tathag agus cothromaíocht do na fíonta. Ar an gcaoi chéanna, is é an toradh atá ar an easpa báistí agus ar an líon uaireanta gréine atá ann, neart alcóil nádúrtha lenar féidir fíonta ina bhfuil na leibhéil bunaithe nirt alcóil a tháirgeadh. Maidir le táirgeadh fíonta súilíneacha, is mar cuvée a úsáidtear na fíonta dá dtagraítear sa mhír roimhe seo, agus ar an ábhar sin tá feidhm ag an tuairisc ar a nasc maidir le fíonta súilíneacha freisin.

9. Coinníollacha breise fíor-riachtanacha (pacáistiú, lipéadú, ceanglais eile)

Creat dlíthiúil:

Sa reachtaíocht náisiúnta

Cineál an choinníll bhreise:

Forálacha breise a bhaineann le lipéadú

Tuairisc ar an gcoinníoll:

Chun gur féidir ainm cineáil fíniúna shonraigh aonair a úsáid, is gá 85 % ar a laghad de na fíonchaora teacht ón gcineál sin agus ní mór sin a thaifeadadh sna cláir fíona.

Creat dlíthiúil:

Sa reachtaíocht náisiúnta

Cineál an choinníll bhreise:

Pacáistiú laistigh den limistéar geografach críochaithe

Tuairisc ar an gcoinníoll:

Chun úsáid chuí STFC a áirithiú, ní mór gach fíon faoi chosaint a sheoladh sa phacáistíocht. Ní thagann deireadh le táirgeadh fíonta ag a bhfuil an sonrúchán tionscnaimh leis an bpróiseas faoina n-athraítear úrfhíon go fíon trí choipeadh alcólach agus trí phróisis fhorlíontacha eile, ach cuirtear deireadh leis an bpacáistiú. Ní mór an chéim seo a mheas mar an chéim deiridh i dtáirgeadh na bhfíonta sin, ós rud é go mbaineann sé le cleachtais fhíoneolaíocha eile agus féadfaidh na cleachtais sin difear a dhéanamh do na saintréithe speisialta, eadhon: scagadh, cobhsú agus cineálacha éagsúla beart ceartaitheach.

Nasc chuig an tsonraíocht táirge

http://pagina.jccm.es/agricul/paginas/comercial-industrial/consejos_new/pliegos/Mod_AM04%20_ALMANSA_cc_20210423.pdf

(1) IO L 347, 20.12.2013, lch. 671.